**Қалалық жалпы білім беру оқу орындарының оқушылары**

**арасында онлайн өтетін «Махамбет оқуларының»**

**ЕРЕЖЕСІ**

1. **Байқаудың мақсаты:**

1.1. Мектеп оқушылары арасында Махамбет шығармаларын насихаттау. Олардың шығармашылық қабілеттерін, эстетикалық талғамдарын, тұлғалық сезім мәдениетін дамыту. Ұлылар поэзиясына, рухани мұрасына деген сүйіспеншілікке тәрбиелеу.

 **2. Байқаудың қатысушылары**:

 2.1. Оқыту тіліне қарамастан, мемлекеттік жалпы білім беретін мектептердің, лицейлердің, гимназиялардың және жалпы білім беретін ұйымдардың 5-11 сыныптарының оқушылары қатыса алады.

 2.2. Алдыңғы жылдардағы жеңімпаздар Махамбет оқуларына қатыса алмайды.

**3. Байқаудың тәртібі:**

 3.1. Қалалық Махамбет оқулары үш бөлім бойынша өткізіледі:

 **«Мен – Өтемістің баласы Махамбет атты батырмын!**» - Махамбет шығармаларын жатқа оқу конкурсы. Қатысушы өзі білетін шығармаларын жатқа оқыған видеосын жібереді.

 **«Ұлы арман»** - Махамбеттің күйлерін орындаушылардың байқауы. Қатысушылар күй ойнап отырған видео жүктеуі тиіс.

 **«Тартынбай сөйлер асылмын...»** - жас дарындар байқауы. Байқау қатысушылары ақынға арнап шығарған өлеңдерін жатқа оқып, видеосын жүктейді.

 **4. Байқаудың қорытындысын шығару және марапаттау**

 4.1. Байқаудың қатысушыларын бағалау арнайы бекітілген қазылар алқасы тарапынан жүргізіледі. Жүлдегерлерді де қазылар алқасы анықтайды.

 4.2. Байқауда «Мен – Өтемістің баласы Махамбет атты батырмын!», «Ұлы арман» және «Тартынбай сөйлер асылмын...» бөлімі бойынша бірінші орын алған жеңімпаздар облыстық кезеңге қатыстырылады.

5.1.Байқауға қатысатын үміткерлер czdt2008@mail.ru поштасына видеоларын жүктей алады.